Óravázlat – Erkölcstan

1. **Motiváció:** A tanár nem szólal meg, és nem is vesz tudomást a körülötte lévő hangokról. Pusztán mutogatással megpróbálja az órát elkezdeni, illetve az első feladatot kiadni.

(Olvassátok el a Szitakötőből Pánti Irén: Akik a szemükkel hallanak című cikkét!   
Az első feladathoz elég az első két bekezdést elolvasniuk.) (5 perc)

1. Csoportosítsátok a szöveg alapján a hallássérültek fajtáit! Táblai ábra készítése. (2 perc)
2. **Olvassátok el** a cikk jelnyelvről szóló részeit (3-5. bekezdések)! (5 perc)  
   Mely két fajtája van a jelnyelvi jeleknek?
3. **Jelnyelv tanulása.** (10 perc)  
   A tanár jelnyelvi jeleket mutat a csoportnak. Mit jelenthetnek a jelek?

<http://jelnyelv.hu/jelnyelvi-szotar/>

Mely jelek elvontak, és melyek képesek az imént mutatottak közül?

1. Gyűjtsétek össze a Szitakötőből, hogy **milyen nehézségei vannak egy siket embernek**! Hogyan segíthetjük a kommunikációjukat? (6-7-8. bekezdések)  
   A gyorsabb munkavégzés érdekében a bekezdéseket feloszthatjuk a padsorok között is. (5 perc)
2. **A nagy zaj veszélyei**A gyerekek mobiltelefonján gyakran van zajszintmérő alkalmazás, aminek segítségével megmérhetjük, hogy hány decibel az osztályterem zajszintje. Ha ilyen alkalmazás nincs, online elérhető ingyenes program: <https://www.classcraft.com/lp/volume-meter/>

A számok nem mondanak sok mindent, így célszerű mellé tennünk egy táblázatot is.  
pl: <https://www.google.hu/search?q=decibel+t%C3%A1bl%C3%A1zat&tbm=isch&source=iu&ictx=1&fir=4OobMvqBi8WLnM%253A%252CqUceWfseioHHgM%252C_&usg=__ZWWaYppUxPmOghQJcl90ww65ZJc%3D&sa=X&ved=0ahUKEwjJlZerrZLZAhUNbFAKHYjIDo0Q9QEIKzAA#imgrc=s-vh6zHLbE0OhM>:

A zajszintmérővel játszhatunk is. Megnézhetjük mi az a minimum, amit a csoport produkálni tud, és elindulhatunk feljebb is. A gyerekekkel megbeszéljük a zajszennyezés egészségre gyakorolt hatásait. (7 perc)

1. **Néma hotelportás játék.**Különböző szituációkat játszanak el a gyerekek, melyekben csak mutogathatnak, mintha jelnyelvet használnának. Az egyik gyerek a hotel portása, a másik a vendég lesz, akinek egy problémát kell a másik tudtára adnia. (10 perc)
2. **Házi feladat:** Mindenki tanuljon meg a jövő órára 1 jelnyelvi jelet! (1 perc)